Translate the text from Welsh to English.



 
Fel rhan o'n hymrwymiad i ddatgarboneiddio, mae Llywodraeth Cymru wedi bod yn gweithio gyda Phrifysgol Abertawe ers cryn amser i greu Canolfan Ragoriaeth ar gyfer y DU i ysgogi'r farchnad i fabwysiadu adeiladau sy'n gallu creu a storio eu hynni eu hunain.  Y term a ddefnyddir yw 'adeiladau ynni gweithredol', ac mae gan y cysyniad y potensial i newid yn radical y ffordd rydym yn dylunio ac yn adeiladu cartrefi a swyddfeydd yng Nghymru a ledled y byd. 


Er mwyn hwyluso'r gwaith o adeiladu cyfleuster o'r enw y Ganolfan Adeiladau Ynni Gweithredol, mae'r Brifysgol wedi sicrhau £36 miliwn o gyllid gan elfen 'Trawsnewid Maes Adeiladu – Cynhyrchu Adeiladau Gwell' Cronfa Her y Strategaeth Ddiwydiannol (ISCF) ac Ymchwil ac Arloesi'r DU (UKRI).  


Roedd y broses gynnig yn ei gwneud yn ofynnol i Brifysgol Abertawe ddangos ei bod wedi sicrhau arian cyfatebol a bod cefnogaeth ehangach ar gyfer y cynigion cyffrous.  Mae Llywodraeth Cymru wedi datblygu pecyn o fesurau i ddangos ei chefnogaeth – mae gwerthu'r tir ar gyfer lleoliad y cyfleuster newydd yn rhan bwysig o'r gefnogaeth hon.  Felly, hoffwn i hysbysu Aelodau heddiw fy mod wedi cymeradwyo trosglwyddo 3\.39 erw o dir datblygu i Brifysgol Abertawe am £1\.  Gwerth y tir yw £440,000, felly mae'n gyfraniad pwysig at ryddhau'r arian cyfatebol sylweddol mae'r Brifysgol wedi'i sicrhau drwy'r ISCF ac UKRI. Mae Llywodraeth Cymru wastad wedi bod yn glir y bydd yn ceisio rhoi cymorth i brosiectau strategol pwysig lle mae'n gallu rhyddhau cyllid gan ffynonellau eraill. Mae'r prosiect cydweithredol hwn yn enghraifft dda o hyn ar waith.


Bydd y Ganolfan Adeiladau Ynni Gweithredol yn gweithio'n agos gyda dwy ganolfan arall yn y DU ar yr agweddau digidol a chynhyrchu ar ddatblygu deunyddiau ar gyfer tai. Bydd yn adeiladu ar lwyddiant prosiect SPECIFIC (y Ganolfan Beirianneg Cynnyrch Cynaliadwy ar gyfer Haenau Diwydiannol Gweithredol Arloesol) Prifysgol Abertawe, sy'n datblygu ac yn integreiddio ei thechnolegau ei hun a thechnolegau eraill i ddangos cysyniadau adeiladau ynni gweithredol ar raddfa.  Bydd y Ganolfan Adeiladau Ynni Gweithredol yn gweithio gyda'r sector preifat a chwsmeriaid y llywodraeth – megis maes addysg, carchardai, y gwasanaethau amddiffyn a'r sector tai – i ddod o hyd i ddatrysiadau i oresgyn y rhwystrau presennol sy'n gysylltiedig â chyflwyno cysyniadau a strategaethau ynni newydd.


Bydd y Ganolfan Adeiladau Ynni Gweithredol yn Sefydliad Technoleg Rhanbarthol dielw wedi'i sefydlu gan Brifysgol Abertawe, ac iddo fwrdd ar wahân. Bydd SPECIFIC ym Mhrifysgol Abertawe yn parhau i dyfu a datblygu'r dechnoleg a dangos y cysyniad ar raddfa. Mae'r Ganolfan Adeiladau Ynni Gweithredol yn cael ei chefnogi gan NSG, Coastal, Pobl, Cisco a phartneriaid diwydiant eraill ym maes ynni ac adeiladu, a rhanddeiliaid yn Llywodraeth Cymru a Llywodraeth y DU, i gynyddu nifer yr adeiladau ynni gweithredol yn sylweddol ac i ddatblygu’r capasiti i gynhyrchu deunyddiau ar gyfer y farchnad oddi ar y safle.


Bydd effaith economaidd ac allbynnau'r Ganolfan Adeiladau Ynni Gweithredol yn gwneud y canlynol: 


* Creu tua 50 swydd ar gyfer gweithwyr medrus iawn wedi'u cyflogi yn y ganolfan yn uniongyrchol;
* Darparu lle ar gyfer meithrin cwmnïau deillio a chynigion ar gyfer mewnfuddsoddiadau ar gyfer y rhai sy'n newydd i'r farchnad;
* Datblygu egwyddorion cadarn ar gyfer 'Adeiladau Ynni Gweithredol' i sicrhau y gellir datblygu a dilyn manylebau priodol ar gyfer mathau gwahanol o adeiladau;
* Creu offeryn dichonoldeb ar gyfer dylunio ynni i adeiladau er mwyn integreiddio a ffurfweddu technoleg;
* Gweithio gyda datblygwyr adeiladau i ddangos rhannau allweddol a chasglu data perfformiad beirniadol ar adeiladau sy'n cael eu defnyddio;
* Cynhyrchu manylebau dylunio a pherfformiad cychwynnol fel rhan o raglen ar gyfer sectorau strategol a arweinir gan y llywodraeth (ysgolion, diwydiant, carchardai).


Bydd yr allbynnau uchod yn helpu i gyflawni nifer o amcanion polisi Llywodraeth Cymru, gan gynnwys datgarboneiddio, swyddi o ansawdd uchel ac arloesi. 







Translation:


 
As part of our commitment to decarbonisation, the Welsh Government has been working for some time with Swansea University to create a UK Centre of Excellence to drive the market adoption of buildings which can generate and store their own energy.  Termed ‘active buildings’ the concept has the potential to radically change the way we design and build homes and offices in Wales and around the world.  


In order to facilitate the construction of the facility known as the Active Building Centre (ABC), the University has secured £36m of funding from the ‘Transforming Construction – Building Better Buildings’ strand of the Industrial Strategy Challenge Fund (ISCF) and from UK Research and Innovation (UKRI).  


The bid process required Swansea University to demonstrate match funding and wider support for the exciting proposals.  The Welsh Government has developed a package of measures to demonstrate its support, of which the sale of land on which to locate the new facility is one important component.  So I wish to inform Members today that I have approved the transfer of 3\.39 acres of development land to Swansea University for £1\.  The land has a value of £440,000 and so represents an important contribution toward unlocking the significant match funding secured by the University through the ISCF and UKRI. The Welsh Government has always been clear it will look to provide support for important strategic projects where it can unlock funding from other sources.  This collaboration is a good example of where that is able to happen.


The ABC will work closely with two other hubs across the UK in digital and manufacturing aspects of housing material development.  It will build upon the success of Swansea University’s SPECIFIC project, which is developing and integrating its own and other technologies to demonstrate active building concepts at scale.  The ABC Hub will work with private sector and government customers such as education, prisons, defence and housing to find solutions to overcome the existing barriers to roll out, associated with new concepts in energy strategies.


The ABC will be a not for profit Regional Technology Organisation established by Swansea University with a separate Board. SPEICIFIC at Swansea University will continue to grow and develop the technology pipeline and the demonstration of the concept at building scale. The ABC is supported by Tata, NSG, Coastal, Pobl, Cisco and other industry partners from energy and construction, and Welsh Government and UK Government stakeholders, to take forward the ambitious growth of active building adoption and the off\-site manufacturing capability to deliver to market.


The economic impact and outputs of the ABC will:


* Create circa 50 high skilled jobs directly employed in the centre;
* Provide incubation of active building spin\-outs/spin\-ins and inward investment propositions for new market entrants;
* Develop robust principles for ‘Active Buildings’ to ensure standard specifications appropriate for different building typologies can be developed and adhered to;
* Generate a building energy design feasibility tool for technology integration and configuration;
* Work with building developers to demonstrate key segments and critically gather performance data of occupied buildings;
* Produce initial design and performance specifications as part of a programme of government led strategic sectors (schools, industrial, prisons).


The above outputs will help the achievement of a number of Welsh Government policy objectives, including decarbonisation, high quality employment and innovation.